جولو
گوں زندگی ءِ تهاریں دمکاں
دُچار کپتاں
چراگی رژنے ءَ گژن کلانجاں،
کت ءُ شِہ گوستاں
ءُتُن ماں چادرے ءَ مانپوشت
دو چمّ پہ رولہ ایں برمش ءِ اُوست ءَ
پہ منزلیں سیمسرے ءَ راہ دات
کہ بلکیں گواتی چڑکّہے بیت
ءُ بلکیں آپ بوہے گین سارتیں
ءُ بلکیں بَلّک ماں تاپگے ءَ پچیت نانے
بلئے اے دریائیں آپ ءِ ساهگ
هزانگیں گلزمین ءِ دامن
نه گورتگیں شینکے ءَ اَڑینتہ
منارا تُن جولو ءَ اَزینتہ
اصغر زہیر